VEGA Præsenterer **Niels Skousen indtager VEGA med nyt materiale og band.**   
*Når én af Danmarks allerstørste sangskrivere og performere betræder scenen i Lille VEGA den 17. december, bliver det både med nyt materiale og nyt band. Niels Skousen udsender nemlig nyt album den 3. november, og dette hylder han med en Danmarksturné til vinter.*   
  
Forfatteren til slagsangene ”[Herfra Hvor Vi står](https://www.youtube.com/watch?v=Lzps9qX8TEM)” og ”[68](https://www.youtube.com/watch?v=aqorWuTgPK0)”, Niels Skousen, er næppe en mand, som man kan komme uden om, når snakken falder på dansk musik. Den 70-årige rockmusiker har hen over sommeren været i studiet, hvor han har arbejdet på hans femte album, der er blevet til med musikeren Nikolaj Nørlund bag knapperne.   
  
**Nyt band, samme genkendelige klang**  
På Skousens kommende turné har poeten og sangskriveren taget en flok nyere musikere under armen, som skal udgøre hans band, når veteranen tager Danmark rundt med sin kommende plade.   
  
I bandet finder man bl.a. Kristoffer Munck Mortensen fra rockbandet Mellemblond, Anderas Mathiasen fra duoen Murder og Mads Brinck Nielsen fra den alternative popgruppe 4 Guys From The Future.  
  
**Pause fra musikken**  
Niels Skousen havde en pause på godt og vel 20 år fra musikken, men vendte storslået tilbage i 2002 med albummet *Dobbeltsyn*, som han dengang også producerede i samarbejde med Nikolaj Nørlund.

Den dengang 60-årige Skousen blev nomineret til hele 8 musikpriser for *Dobbeltsyn*, og fik desuden anmelderros til op over begge ører for hans præstation.   
  
**Fakta om koncerten**

Niels Skousen (DK)   
Onsdag den 17. december kl. 21.00   
Lille VEGA, Enghavevej 40, 1674 Kbh. V  
Billetpris:175 kr. + gebyr   
Billetsalget starter senere i dag via VEGAs hjemmeside og Billetnet.